EL Επίσημη Εφημερίδα της Ευρωπαϊκής Ένωσης C 176/10

Συνοπτικές πληροφορίες κοινοποιούμενες από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

2009/C 176/04

Αριθ. ενίσχυσης: XA 436/08

Κράτος μέλος: Ισπανία

Περιφέρεια: Καστίλλη και Λεόν (επαρχία Σαλαμάνκας)

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009

Νομική βάση: proyecto de bases reguladoras de la convocatoria de subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: οι ετήσιες δαπάνες που προβλέπονται στο πλαίσιο του καθεστώτος για το 2009 είναι 20 500 EUR (είκοσι χιλιάδες πεντακόσια ευρώ), τα οποία αντιπροσωπεύουν μια δανειακή διευκόλυνση σε συνεταιρισμούς ύψους 12 000 EUR (δώδεκα χιλιάδες ευρώ) και μια δανειακή διευκόλυνση σε ενώσεις συνολικού ύψους 8 500 EUR (οκτώ χιλιάδες πεντακόσια ευρώ).

Μέγιστη ένταση της ενίσχυσης: το μέγιστο ποσό της επιχορήγησης δεν επιτρέπεται να υπερβαίνει το 50 % των επιλέξιμων δαπανών ή 12 000 EUR στην περίπτωση των συνεταιρισμών και 8 500 EUR στην περίπτωση των ενώσεων που υποβάλλουν αίτηση.

Ημερομηνία εφαρμογής: από την ημερομηνία δημοσίευσης του αριθμού καταχώρισης της αίτησης εξαίρεσης στον ιστότοπο της Γενικής Διεύθυνσης Γεωργίας και Αγροτικής Ανάπτυξης της Ευρωπαϊκής Επιτροπής.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: έως την 31.12.2009

Στόχος της ενίσχυσης: Σκοπός της ενίσχυσης είναι η προώθηση της διατήρησης και της βελτίωσης της γενετικής ποιότητας του ζωικού κεφαλαίου της Σαλαμάνκας μέσω του ελέγχου της ποιότητας του γάλακτος και της γενετικής ποιότητας των γαλακτοπαραγωγικών φυλών βοοειδών και αιγοπροβάτων, που θα διεξάγεται από τις κτηνοτροφικές ενώσεις και συναιτερισμούς της επαρχίας της Σαλαμάνκας.

Το καθεστώς ενίσχυσης εμπίπτει στο πεδίο εφαρμογής του άρθρου 16 παράγραφος 1 στοιχείο β) του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων.

Ως επιλέξιμες δαπάνες, τόσο για τις κτηνοτροφικές ενώσεις, όσο και για τους κτηνοτροφικούς συνεταιρισμούς, νοούνται οι τρέχουσες δαπάνες οι οποίες έχουν σαφή και άμεση σχέση με την επιχορηγούμενη δραστηριότητα (παροχή τεχνικής βοήθειας για την υλοποίηση προγραμμάτων με σκοπό τον καθορισμό της γενετικής ποιότητας ή της απόδοσης του ζωικού κεφαλαίου), οι οποίες αφορούν:

τις δοκιμές που πραγματοποιήθηκαν από τρίτα μέρη για τον καθορισμό της γενετικής ποιότητας ή της απόδοσης του ζωικού κεφαλαίου.

Οι έμμεσοι φόροι δεν είναι επιλέξιμοι.

Σχετικός(-οί) κλάδος(-οι): κτηνοτροφικός τομέας

Ονομασία και διεύθυνση της χορηγούσας αρχής:

Excma. Diputación Provincial de Salamanca C/Felipe Espino, 1 37002 Salamanca ESPAÑA

Διεύθυνση στο Διαδίκτυο: http://www.lasalina.es/areas/eh/ProyConvocatorias/2009/ControlLechero.pdf

Άλλες πληροφορίες: Η παρούσα επιχορήγηση είναι συμβατή με οιαδήποτε άλλη επιχορήγηση, ενίσχυση, πόρο ή έσοδο της επιδοτούμενης δραστηριότητας που χορηγείται από οιαδήποτε δημόσια ή ιδιωτική, εθνική ή κοινοτική διοίκηση ή αρχή ή διεθνή οργανισμό, υπό τον όρο ότι δεν υπερβαίνει τα ποσοτικά όρια ενίσχυσης που ορίζονται στο άρθρο 16 παράγραφος 1 στοιχείο β) του κανονισμού (ΕΚ) αριθ. 1857/2006 της Επιτροπής (έως ποσοστό 70 % των δαπανών των δοκιμών που πραγματοποιήθηκαν).

Εάν ο αιτών έχει λάβει άλλη επιχορήγηση — για τον ίδιο σκοπό — η οποία είναι ασυμβίβαστη με αυτή που χορηγήθηκε από την Diputación, εφαρμόζεται το άρθρο 33 του ισπανικού βασιλικού διατάγματος 887/2006, της 21ης Ιουλίου 2006, για τη θέσπιση κανόνων όσον αφορά την εφαρμογή του γενικού νόμου περί επιδοτήσεων.

Ωστόσο, σε καμία περίπτωση το ποσό των χορηγούμενων από την Diputaciσn επιδοτήσεων δεν επιτρέπεται να είναι τέτοιο που, από μόνο του ή συμποσούμενο με άλλες επιχορηγήσεις, ενίσχυση, έσοδο ή πόρο να υπερβαίνει τις δαπάνες της επιδοτούμενης δραστηριότητας.

Ομοίως, η επιχορήγηση είναι ασυμβίβαστη με κάθε άλλη επιχορήγηση, ενίσχυση, πόρο ή έσοδο σε σχέση με την επιδοτούμενη δραστηριότητα που χορηγείται από την Diputaciσn de Salamanca — είτε μέσω διαδικασίας άμεσης χορήγησης, είτε μέσω διαδικασίας διαγωνισμού — και καλύπτει τις ίδιες επιλέξιμες δαπάνες.

Οι δικαιούχοι της επιχορήγησης πρέπει να συμμορφώνονται με όλους τους όρους που θεσπίζονται στο άρθρο 16 παράγραφος 1 στοιχείο β) του κανονισμού. Αυτό σημαίνει ότι αποκλείονται οι συνήθεις έλεγχοι της ποιότητας του γάλακτος.

Αριθ. Ενίσχυσης: XA 167/09

Κράτος μέλος: Ηνωμένο Βασίλειο

Περιφέρεια: Βόρειος Ιρλανδία

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: BSE testing of cattle over 48 Months of age slaughtered for human consumption (Northern Ireland)

Νομική βάση: SR 2008 No 508 — Transmissible Spongiform Encephalopathies Regulations (Northern Ireland) 2008 κανονισμός (ΕΚ) αριθ. 999/2001· απόφαση 2008/908/ΕΚ της Επιτροπής

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Το ποσό ανέρχεται σε 4,60 εκατομμύρια λίρες στερλίνες (GBP) και καταβάλλεται μέσα σε μια εξαετία

Μέγιστη ένταση της ενίσχυσης: 100 %

Ημερομηνία εφαρμογής:

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31.12.2014

Στόχος της ενίσχυσης: Τομέας της κτηνοτροφίας [άρθρο 16 του κανονισμού (ΕΚ) αριθ. 1857/2006]

Σχετικός(-οί) κλάδος(-οι): A1 — Φυτική και ζωική παραγωγή, θήρα και συναφείς δραστηριότητες

Ονομασία και διεύθυνση της χορηγούσας αρχής:

Department of Agriculture and Rural development Dundonald House Upper Newtownards Road Belfast BT4 3SB Northern Ireland UNITED KINGDOM

Διεύθυνση στο Διαδίκτυο: http://www.dardni.gov.uk/index/animal-health/animal-diseases/bse/active-surveillance.htm

Άλλες πληροφορίες: Η εν λόγω ενίσχυση αφορά την υπηρεσία η οποία παρέχεται, προκειμένου να επιτραπεί η συμμόρφωση της Βόρειας Ιρλανδίας στο θέμα της υποχρεωτικής εξέτασης που επιβάλλεται από την ΕΕ, στα βοοειδή ηλικίας άνω των 48 μηνών τα οποία σφάζονται με σκοπό την κατανάλωση από τον άνθρωπο, για σπογγώδη εγκεφαλοπάθεια των βοοειδών (ΣΕΒ). Πρόκειται για έμμεση ενίσχυση — ο γεωργός δεν χρειάζεται να υποβάλει αίτηση και δεν λαμβάνει πληρωμές. Για τις λεπτομέρειες της παρακολούθησης εκ μέρους του Υπουργείου (Department) για μεταδοτικές σπογγώδεις εγκεφαλοπάθειες (ΜΣΕ) μπορείτε να ανατρέξετε στη σελίδα του Υπουργείου στο Διαδίκτυο, όπου παρέχεται και η σχετική διεύθυνση στο Διαδίκτυο.

Το εν λόγω καθεστώς εφαρμόζεται σε διαφανείς ενισχύσεις που χορηγούνται σε μικρές και μεσαίες γεωργικές εκμεταλλεύσεις (αγροκτήματα) οι οποίες δραστηριοποιούνται στον τομέα της πρωτογενούς παραγωγής γεωργικών προϊόντων στη Βόρεια Ιρλανδία.

Επιλέξιμες είναι οι δαπάνες για την κάλυψη του κόστους των εξετάσεων για μεταδοτικές σπογγώδεις εγκεφαλοπάθειες (ΜΣΕ) το σύνολο των δαπανών, όπου συμπεριλαμβάνονται οι δαπάνες για την προμήθεια του συνόλου των μέσων διεξαγωγής δοκιμών (test kits), τη δειγματοληψία και τη μεταφορά, την εξέταση, την αποθήκευση και την καταστροφή των δειγμάτων, που είναι αναγκαίες για τη διενέργεια εξετάσεων σύμφωνα με το παράρτημα Χ κεφάλαιο Γ του κανονισμού (ΕΚ) αριθ. 999/2001. Το καθεστώς χρηματοδοτεί έως 100 % των επιλέξιμων δαπανών, αλλά περιορίζει το ύψος σε ανώτατο ποσό 40 EUR ανά εξέταση, σύμφωνα με το άρθρο 16 του κανονισμού (ΕΚ) 1857/2006.